ไบเดน-แซนเดอร์ส ร่วมผนึกกำลังโค่น ทรัมป์
ผลเลือกตั้งขั้นต้นของสหรัฐฯ เมื่อวันอังคาร 10 มี.ค. กระบวนการชิงตำแหน่งผู้แทนพรรคเดโมแครตขึ้นไปชิงเก้าอี้ประธานาธิบดีสหรัฐฯกับนายโดนัลด์ ทรัมป์ ผู้แทนพรรครีพับลิกัน ซึ่งมีการเลือกตั้งในหลายรัฐ ได้แก่ ไอดาโฮ มิชิแกน มิสซิสซิปปี มิสซูรี นอร์ทดาโกตา และวอชิงตัน ผลปรากฏว่า นายโจ ไบเดน อดีตรองประธานาธิบดี วัย 77 ปี คว้าชัยชนะเสียงส่วนใหญ่อีกครั้ง ทำให้นายไบเดน คว้าคะแนนคณะผู้เลือกตั้งแล้ว 820 คะแนน นำเหนือนายเบอร์นี แซนเดอร์ส วัย 78 ปี อดีตวุฒิสมาชิกรัฐเวอร์มอนต์ คว้าคะแนนผู้เลือกตั้ง 670 คะแนน โดยผู้ชนะได้เป็นผู้แทนพรรคเดโมแครตไปชิงเก้าอี้ประธานาธิบดี ต้องได้รับคะแนนผู้เลือกตั้งถึง 1991 คะแนนอย่างไรก็ตาม ชัยชนะของนายไบเดนครั้งนี้ ยังไม่แน่ชัดว่านายแซนเดอร์ส จะยังสู้ศึกเลือกตั้งขั้นต้นต่อไปจนถึงช่วงเดือน ก.ค. ซึ่งเป็นการประชุมใหญ่พรรคเดโมแครตหรือไม่ ขณะที่นายไบเดน กล่าวขอบคุณผู้ลงคะแนนเลือกเขาชนะการเลือกตั้งจากเมืองฟิลาเดลเฟีย ระบุพรรคเดโมแครตทุกคน รวมถึงนายเบอร์นี แซนเดอร์ส จะร่วมกันต่อสู้ทางการเมืองเพื่อโค่นอำนาจนายทรัมป์และกอบกู้ชื่อเสียงทำเนียบขาว โดยระบุถึงแนวนโยบายบริหารประเทศแบบอเมริกาต้องมาก่อนของนายทรัมป์ยิ่งทำให้สหรัฐอเมริกาต้องถูกโดดเดี่ยวมากขึ้นขณะเดียวกัน นายโดนัลด์ ทรัมป์ ซึ่งค่อนข้างแน่นนอนว่าเขาจะเป็นตัวแทนพรรครีพับลิกัน รักษาเก้าอี้ประธานาธิบดีสหรัฐฯในศึกเลือกตั้งช่วงเดือน พ.ย.ปีนี้ ระบุถึงนายไบเดนและนายแซนเดอร์สก็เป็นเพียงเหรียญที่มีสองด้านเหมือนกัน ไม่มีอะไรแตกต่างการเลือกตั้งขั้นต้นของสหรัฐฯครั้งต่อไปจะมีขึ้นวันที่ 14 มี.ค. บนเกาะนอร์เทิร์นมาเรียนา และวันที่ 17 มี.ค.ในรัฐอริโซนา ฟลอริดา อิลลินอยส์ และโอไฮโอ จากนั้น วันที่ 4 เม.ย.การเลือกตั้งขั้นต้นของรัฐอลาสกา ฮาวาย หลุยเซียนา และ ไวโอมิง ตามด้วย 7 เม.ย.การเลือกตั้งรัฐวิสคอนซิน และ 28 เม.ย. การเลือกตั้งรัฐคอนเนกติกัต เดลาแวร์ แมรีแลนด์ นิวยอร์ก เพนซิลเวเนีย และโรดไอส์แลนด์ทั้งนี้ กระบวนการเลือกตั้งขั้นต้นของสหรัฐฯดำเนินการตั้งแต่ช่วงเดือน ก.พ.ถึงเดือน มิ.ย. ส่วนการเลือกตั้งประธานาธิบดีสหรัฐฯปีนี้คือ วันอังคาร 3 พ.ย.เป็นครั้งที่ 59 ขณะที่โพลชิงเก้าอี้ประธานาธิบดีสหรัฐฯส่วนใหญ่พบว่า ทั้งนายโจ ไบเดน กับนายเบอร์นี แซนเดอร์ส ต่างได้รับคะแนนนิยมเหนือนายทรัมป์หลายจุด.
ผลเลือกตั้งขั้นต้นของสหรัฐฯ เมื่อวันอังคาร 10 มี.ค. กระบวนการชิงตำแหน่งผู้แทนพรรคเดโมแครตขึ้นไปชิงเก้าอี้ประธานาธิบดีสหรัฐฯกับนายโดนัลด์ ทรัมป์ ผู้แทนพรรครีพับลิกัน
เลือกตั้งสหรัฐ,เลือกตั้งประธานาธิบดีสหรัฐฯ,โดนัล ทรัมป์,โจ ไบเดน,เบอร์นี แซนเดอร์ส,ประธานาธิบดีสหรัฐ,ข่าววันนี้